ΓΡΑΠΤΗ ΕΡΩΤΗΣΗ E-2494/02

υποβολή: Mogens Camre (UEN) προς την Επιτροπή

(9 Σεπτεμβρίου 2002)

Θέμα: Φονταμενταλιστές μουσουλμάνοι ως σύμβουλοι της Επιτροπής της ΕΕ

Στην απάντηση της Επιτροπής, που έδωσε εκ μέρους της ο κ. Antonio Vitorino στις 18 Ιουνίου 2002, στηνπ' αριθ. Ε-1177/02(1) ερώτηση τουπογράφοντος της 15ης Απριλίου 2002 με θέμα Παρότρυνση σε βιαιοπραγίες εκ μέρους μουσουλμάνων ιμάμηδων, αναφέρεται ότι η ΕΕ βασίζεται στις κοινές για όλα τα κράτη μέλη αρχές της ελευθερίας, της δημοκρατίας και του σεβασμού των ανθρωπίνων δικαιωμάτων και των θεμελιωδών δικαιωμάτων ελευθερίας, συμπεριλαμβανομένης της ελευθερίας εκφράσεως, σύμφωνα πάντοτε με τον νόμο. Η Επιτροπή εκφράζει τη λύπη της για οποιαδήποτε συμπεριφορά που ενδέχεται να παροτρύνει σε μίσος ή σε παραβίαση των ανθρώπινων δικαιωμάτων.

Στην από 15η Απριλίου 2002 ερώτησή του οπογράφων επέστησε την προσοχή στο γεγονός ότι το Ευρωπαϊκό Δικαστήριο για τα Ανθρώπινα Δικαιώματα στο Στρασβούργο καθόρισε, σε απόφαση της 31ης Ιουλίου 2002 (υποθέσεις 41340/98 και 41342/98) ότι ο νόμος της sharia (ισλαμικός νόμος) είναι σαφώς αντίθετος προς τις αξίες που συμπεριλαμβάνονται στη Σύμβαση για τα Ανθρώπινα Δικαιώματα.

Σύμφωνα με την έγκυρη δανική εφημερίδα Jyllands-Posten της 14ης Αυγούστου 2002 η Επιτροπή της ΕΕ χρησιμοποιεί τον κ. Tariq Ramadan ως σύμβουλο για θέματα που αφορούν το Ισλάμ. Ο κ. Ramadan είναι φονταμεταλιστής μουσουλμάνος, όπως δηλώνει ο ίδιος. Γράφει ότι οι μουσουλμάνοι πρέπει να αναπροσαρμοστούν στη φιλελεύθερη κοινωνία, αλλά είναι της άποψης ότι πρέπει να παραμείνουν φονταμεταλιστές, και να απαιτούν -υποτίθεται εν ονόματι των ανθρωπίνων δικαιωμάτων- το δικαίωμα να δημιουργήσουν μια παράλληλη κοινωνία με αυστηρά σύνορα προς τα έξω και αυστηρή ορθοδοξία και ίδια δικαιοσύνη στις χώρες της Ευρώπης όπου έχουν εγκατασταθεί.

Παρά τις πολυάριθμες δηλώσεις εκ μέρους της ΕΕ, ότι η Ένωσηποστηρίζει την ελευθερία και τη δημοκρατία, παρά το γεγονός ότι το Ευρωπαϊκό Δικαστήριο για τα Δικαιώματα του Ανθρώπου έχει καθορίσει ότι η sharia αντιβαίνει προς τα θεμελιώδη ανθρώπινα δικαιώματα, η Επιτροπή της ΕΕ χρησιμοποιεί τον κ. Tariq Ramadan ως σύμβουλο για πολιτιστικά θέματα, καίτοι είναι αντίθετος προς όλες τις αξίες τις οποίες η Ένωση ισχυρίζεται ότιπερασπίζεται.

Λαμβανομένωνπόψη των προαναφερθέντων μπορεί η Επιτροπή να εξηγήσει πως είναι δυνατόν να χρησιμοποιεί τις συμβουλές ενός φονταμενταλιστή μουσουλμάνου σε τόσο σημαντικά θέματα όπως είναι τα πολιτιστικά· Δεν είναι άραγε δυνατόν να βρεθεί ένας ικανός σύμβουλος ισλαμικού θρησκεύματος που δεν επιθυμεί να ανατρέψει την κοινωνία μας και να καταργήσει τη δημοκρατία·

(1) ΕΕ C 28 E της 6.2.2003, σελ. 77.

Απάντηση του κ. Prodi εξ ονόματος της Επιτροπής

(25 Οκτωβρίου 2002)

Η Επιτροπή, μέχρι τώρα, δεν έχει προσφύγει στιςπηρεσίες του κ. Tariq Ramadan ως συμβούλου για πολιτιστικά θέματα, όπως διατείνεται το Αξιότιμο Μέλος του Ευρωπαϊκού Κοινοβουλίου.

Τον κάλεσε, όμως, να παρέμβει στο Σταυροδρόμι των Επιστημών και των Πολιτισμών που οργάνωσε η ίδια στις 7 και 8 Μαΐου 1997 στο Santiago de Compostela, με θέμα Μια δεοντολογική κατεύθυνση για την Ευρωπαϊκή Ένωση. Οι συμμετέχοντες σ' αυτή τη συνάντηση εκτίμησαν τον ουμανιστικό και ανοιχτό λόγο του, καθώς και τη φιλοδοξία του να προωθήσει την αφομοίωση των νεαρών μωαμεθανών στις χώρες της Ευρωπαϊκής Ένωσης όπου έχουν γεννηθεί. Γ' αυτούς τους λόγους η Επιτροπή προσκάλεσε τον καθηγητή Ramadan να παρέμβει στο Συνέδριο για τον Διαπολιτισμικό Διάλογο που διεξήχθη στις Βρυξέλλες στις 20-21 Μαρτίου 2002.

Η Ευρωπαϊκή Ένωση βασίζεται στις αρχές, κοινές σε όλα τα κράτη μέλη, της ελευθερίας, της δημοκρατίας, του σεβασμού των δικαιωμάτων του ανθρώπου και των θεμελιωδών ελευθεριών και στους νομικούς κανόνες, συμπεριλαμβανομένης της ελευθερίας του λόγου, με την επιφύλαξη των περιορισμών που προβλέπονται από τον νόμο.

Η Επιτροπή επιλέγει, βασιζόμενη σ' αυτό το πλαίσιο και σε εμπεριστατωμένες αναλύσεις, τους εμπειρογνώμονες που προτίθεται να συμβουλευτεί στον πολιτισμικό τομέα. Κατά κανόνα, τούτη προτίθεται να συνεχίσει έτσι, πεπεισμένη ότι από την ποικιλία των απόψεων και των αναλύσεων εξαρτάται σε μεγάλο βαθμό η σαφήνεια της διάγνωσης που είναι απαραίτητη για κάθε δράση που ανταποκρίνεται στο κοινό συμφέρον της Ένωσης και των κρατών μελών της.